WikipediA 

Idioma belorruso 


O belorruso (EenapycmH Moeá) ye una luenga indo¬ 
europea d'a familia eslava y d'a branca oriental, oficial 
en a República de Belarrusia. 

En muitos caracters ye intermeyo entre o ruso y o 
polaco. Os textos mes antigos en luenga eslava con 
rasgos belorrusos son d'o sieglo XIII. A fins d'o sieglo 
XV o belorruso ya heba sustituito a lo latín como 
luenga escrita d'o Gran Ducato de Lituania. Os textos 
mes importants son os códigos churidicos (estatutos 
lituans) de 1529, 1566 y 1588, a mes de traduccions y 
prefacios d'a Biblia de Francis Skaryna. Manimenos, 
en 1696 o Parlamento polaco prenió a decisión de fer 
d'o polaco a única luenga oficial en tota a República 
d'as Dos Nacions y o belorruso cayó en desuso como 
luenga escrita. 

O renaiximiento d'a luenga bielorrusa se produció a 
prencipios d'o sieglo XIX como resultato 
d'investigacions folklóricas en tierras d'a República 
d'as Dos Nacions absorbitas por o Imperio Ruso, 
investigacions que quereban demostrar a identidat rusa 
u polaca d'a población local. L'acumulación d'ixos 
datos etnográficos, folklóricos y lingüísticos 
conducioron a la conclusión que os belorrusos son un 
pueblo eslavo diferenciato. 

Con a publicación d'os periódicos Nasha Dola y Nasha Niva dende 1905 y l'aparición d'os primers escritors 
destacatos Kupalas, Kolas y Ahdanovich, se fixó una luenga standard. En a Primera Guerra Mundial os 
ocupants alemans permitioron l'uso d'esta luenga y que s'ubrisen escuelas belorrusas. Dende 1918 
amanixioron dos normas, a d'os belorrusos de Polonia que teneban como centro intelectural Vilna y a d'os 
beelorrusos d'a URSS, con a gramática de Taraxkyevich u Taraxkievitsa como standard. O belorruso 
soviético desembolicó en os anyos 1920 una terminolochía d'administración, de fuerzas armatas y de 
scencias, pero en os anyos 1930 Stalin esclafó con una fura represión a vida intelectual belorrusa, ordenó 
una reforma ortográfica en 1933 y unos cambeyos gramaticals enfilatos a amanar a luenga escrita a lo ruso. 
Os alemans permitioron periódicos en belorruso y escuelas en belorruso, pero os profesors yeran obchecto 
de represalias por parte d'os partisans. 

Dimpués d'a Segunda Guerra Mundial cada vegata i heba menos escuelas que fosen servir o belorruso. As 
autoridatz soviéticas ixemenaban a ideya que o belorruso yera un dialecto rechional inferior y que a luenga 
d'alta cultura yera o ruso, muita chent dixó de charrar belorruso. A mes charrar belorruso representaba o 
periglo de ser acusato de nacionalista burgués. Manimenos dende os anyos 1970 bells intelectuals han 
encomenzato a defender o belorruso y bi ha una nueva cheneración d'escritors. 



Belorruso 


Be/iapycKcW n/ioea 

Parlato 

Belarrusia, Polonia y atros países 

en: 


Parladors: 

De 7 a 8 millons 

Filiación: 

Indoeuropea 


Eslava 

Eslava oriental 

Rutena 

Belorruso 


Estatus oficial 

Luenga 

Belarrusia 

oficial en: 

— Voivodato de Podlasia 

(Polonia) 


Códigos 

ISO 639-1 

be 

ISO 639-2 

bel 

SIL 

bel (http://www.ethnologue.com/sho 


w language.asp?code=bel) 




































O belorruso yera a única luenga oficial d'a Belarus d'os primers anyos d'independencia, encara que i heba 
presions pa fer d'o ruso una segunda luenga oficial. O dictador postsovietico de Bielorrusia yera pro-ruso e 
yera en contra d'o belorruso. 

O belorruso s'escribe en alfabeto cirílico con dos normas, una anterior a 1933 (entre os emigratos y entre 
bells chóvens de Bielorrusia) y posterior a 1933. Tamién existe un sistema alfabético con caracters latinos, e 
os tartres de Belorrusia fan servir a grafía arabe. 


Gramática 

Bi ha 6 casos: 

■ Nominativo 

■ Chenitivo 

■ Dativo 

■ Acusativo 

■ Instrumental 

■ Locativo 

Esiste un seteno, lo vocativo, pero s'emplega poco en o belorruso muderno. 

